Renato Carosone

Renato Carosone (Napule, 3 'e jennaro 1920 - Romma, 20 'e maggio 2001) fuje uno de cchiù granne nterprete da canzona napulitana e da museca liggera taliana do periodo da dopoguerra.

'O principio
'O 1937, ca nun teneva manco 17 anne, se diplomaje pianista a 'o Cunserbatorio 'e San Pietro a Majella a Napule. Subbito roppo avette na scrittura comme prufessore e cuncertino dint a n'orchestra, la quale jette sunanno pe tutte 'e pparte, fi pure all'Afreca.

Int 'o 1946, doppo ca fernette 'a uerra, Renato avanzaje n'ata vota 'o pere in Italia, sia pure cu nu poco d'apocundria pe l'Afreca. Diece anne e mestiere l'avevano mparate tanti 'ccose, canzone nove, ritmi nuovi 'a ll'Afreca, ma isso se ne turnaje in italia addò niusciuno l'aveva maje saputo. Accussì avette accumenzà tutte cose 'a capo, e s'arrepezzaje a sunà o pianoforte cu quacche orchestrina dinte taverne.

'O 1949 le venette chiesto e arradunà nu cumplessino pe' l'innaugurazione e nu tabbarene. Doppo quacche audienza, Carosone scritturaje 'o chitarrista olannese Peter Van Wood e 'o batterista napulitano Gegè Di Giacomo: nascette 'o Trio Carosone.

'E canzone soje
 Maruzzella (1955), cu 'e pparole 'e Enzo Bonagura, Casa Editrice Leonardi
 Tu vuò fà l'americano, cu 'e pparole 'e Nicola Salerno
 'O sarracino (1958), cu 'e pparole 'e Nicola Salerno

'E libbre ca parlano d'isso
 Stefano Bollani, L'America di Renato Carosone, Edizzione Elle U Multimedia, 2004

Categurìa:Cantante taliane
Categurìa:Pianiste taliane
Categurìa:Musiciste taliane